জেমি ডে

জেমস ডে (; জন্ম: ১৩ সেপ্টেম্বর ১৯৭৯; জেমি ডে নামে সুপরিচিত) হলেন একজন ইংরেজ সাবেক পেশাদার ফুটবল খেলোয়াড় এবং ম্যানেজার। তিনি সর্বশেষ বাংলাদেশ জাতীয় দলের ম্যানেজারের দায়িত্ব পালন করেছেন। ডে তার খেলোয়াড়ি জীবনের অধিকাংশ সময় ওয়েলিং ইউনাইটেডের হয়ে একজন মধ্যমাঠের খেলোয়াড় হিসেবে খেলেছেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলেছেন।

ইংরেজ ফুটবল ক্লাব আর্সেনালের যুব পর্যায়ের হয়ে খেলার মাধ্যমে ডে ফুটবল জগতে প্রবেশ করেছিলেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছিলেন। ১৯৯৭–৯৮ মৌসুমে, ইংরেজ ক্লাব আর্সেনালের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করলেও কোন ম্যাচে অংশগ্রহণ করেননি। অতঃপর ১৯৯৯–২০০০ মৌসুমে তিনি বোর্নমাথে যোগদান করেছিলেন। বোর্নমাথে ২ মৌসুম অতিবাহিত করার পর ডোভার অ্যাথলেটিকের সাথে চুক্তি স্বাক্ষর করেছিলেন, যেখানে তিনি সকল প্রতিযোগিতায় ২৬ ম্যাচে ১টি গোল করেছিলেন। পরবর্তীকালে, তিনি ক্রোলি টাউন, ওয়েলিং ইউনাইটেড, গ্রেস অ্যাথলেটিক, ইস্টবর্ন বরো, হ্যাভেন্ট অ্যান্ড ওয়াটারলুভিল, ডার্টফর্ড এবং ওয়েলিং ইউনাইটেডের হয়ে খেলেছিলেন। সর্বশেষ ২০১৪–১৫ মৌসুমে, তিনি ওয়েলিং ইউনাইটেড হতে এবসফ্লিট ইউনাইটেডে যোগদান করেছিলেন; এবসফ্লিট ইউনাইটেডের হয়ে মাত্র ১ মৌসুম খেলার পর তিনি অবসর গ্রহণ করেছিলেন।

ডে ইংল্যান্ড অনূর্ধ্ব-১৬ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।

২০০৯ সালে, ডে ইংরেজ ফুটবল ক্লাব ওয়েলিং ইউনাইটেডের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন, যেখানে তিনি ম্যানেজার হিসেবে দীর্ঘ সময় (প্রায় ৫ মৌসুম) অতিবাহিত করেছেন। ওয়েলিং ইউনাইটেডের হয়ে ম্যানেজারের দায়িত্ব পালন করার পর তিনি ইংল্যান্ডের আঞ্চলিক ক্লাব এবসফ্লিট ইউনাইটেডে ম্যানেজার হিসেবে পুনরায় যোগদান করেন; এবসফ্লিট ইউনাইটেডের হয়ে তিনি মাত্র ১৫১ দিন ম্যানেজারের দায়িত্ব পালন করেছেন। ২০১৬ সালে, তিনি রেবনট্রি টাউনের ম্যানেজারের দায়িত্ব পালনের পর ওয়েলিং ইউনাইটেডের ম্যানেজারের দায়িত্ব গ্রহণ করেন। ২০১৮ সালের ১৬ই মে তারিখে অ্যান্ড্রু অর্ড বরখাস্ত হওয়ার পর, তিনি বাংলাদেশের ম্যানেজারের পদে নিযুক্ত হয়েছেন।

প্রারম্ভিক জীবন
জেমস ডে ১৯৭৯ সালের ১৩ই সেপ্টেম্বর তারিখে ইংল্যান্ডের লন্ডনের বেক্সলিতে জন্মগ্রহণ করেছেন এবং সেখানেই তার শৈশব অতিবাহিত করেছেন।

ক্লাব ফুটবল
আর্সেনালের শিক্ষানবিস হিসেবে তিনি তার খেলোয়াড়ি জীবন শুরু করেন, যেখানে ১৯৯৮ সালে তিনি সর্বপ্রথম চুক্তির আওতায় আসেন। যদিও আর্সেন ওয়েঙ্গারের প্রথম দলীয় খেলায় বিকল্প হিসেবে তার নাম সত্ত্বেও, তিনি প্রথমে দলে জায়গা করে নিতে ব্যর্থ হয়েছিলেন।

১৯৯৯ সালের মার্চে মাসে তিনি ২০,০০০ পাউন্ডের বিনিময়ে তিনি বোর্নমাথে যোগ করেন। ১৯৯৯ সালে নর্দ্যাম্পটন টাউনের বিরুদ্ধে খেলায় অংশগ্রহণ করার মাধ্যমে বোর্নমাথের হয়ে অভিষেক করেন। তিনি ১৯৯৯–২০০০ মৌসুমে ক্লাবটির হয়ে প্রথম গোল করেন, ক্যামব্রিজ ইউনাইটেডের বিরুদ্ধে উক্ত ম্যাচে তার দল ২–০ গোলের ব্যবধানে জয়লাভ করেছিল।

আন্তর্জাতিক ফুটবল
ডে ইংল্যান্ড অনূর্ধ্ব-১৬, ইংল্যান্ড অনূর্ধ্ব-১৭ এবং ইংল্যান্ড অনূর্ধ্ব-১৮ দলের হয়ে খেলার মাধ্যমে ইংল্যান্ডের প্রতিনিধিত্ব করেছিলেন।

ম্যানেজার
২০০৯ সালের নভেম্বর মাসে, ৩০ বছর বয়সে খেলোয়াড়-ম্যানেজার হিসেবে তিনি ওয়েলিং ইউনাইটেডে যোগদান করার মাধ্যমে ম্যানেজার হিসেবে ফুটবল জগতে অভিষেক করেন।

২০১৮ সালের ১৬ মে তারিখে বাংলাদেশ ফুটবল ফেডারেশন বাংলাদেশ জাতীয় দলের প্রধান কোচ হিসেবে নিযুক্ত হন।

পরিসংখ্যান

ম্যানেজার

তথ্যসূত্র

বহিঃসংযোগ
 
 
 

১৯৭৯-এ জন্ম
জীবিত ব্যক্তি
ইংরেজ ফুটবলার
ফুটবল মধ্যমাঠের খেলোয়াড়
ইংরেজ ফুটবল লিগের খেলোয়াড়
জাতীয় লিগের (ইংরেজ ফুটবল) খেলোয়াড়
আর্সেনাল ফুটবল ক্লাবের খেলোয়াড়
এএফসি বোর্নমাথের খেলোয়াড়
ডোভার অ্যাথলেটিক ফুটবল ক্লাবের খেলোয়াড়
ক্রোলি টাউন ফুটবল ক্লাবের খেলোয়াড়
ওয়েলিং ইউনাইটেড ফুটবল ক্লাবের খেলোয়াড়
গ্রেস অ্যাথলেটিক ফুটবল ক্লাবের খেলোয়াড়
ইস্টবর্ন বরো ফুটবল ক্লাবের খেলোয়াড়
হ্যাভান্ট অ্যান্ড ওয়াটারলুভিল ফুটবল ক্লাবের খেলোয়াড়
ডার্টফর্ড ফুটবল ক্লাবের খেলোয়াড়
এবসফ্লিট ইউনাইটেড ফুটবল ক্লাবের খেলোয়াড়
ক্রে ভ্যালি পেপার মিলস ফুটবল ক্লাবের খেলোয়াড়
বাংলাদেশ জাতীয় ফুটবল দলের ম্যানেজার
ইংরেজ ফুটবল ম্যানেজার
পুরুষ ফুটবল মধ্যমাঠের খেলোয়াড়